शीर्षक: ड्रीम11 : IPL 2020 ला मिळाले नवीन टायटल स्पॉन्सर\nवरील काल्पनिक लेखाचे शीर्षक दिल्यास, लेखाची कल्पना करा.\n
स्वदेशी उत्पादनांसाठी प्रसिद्ध योगगुरु बाबा रामदेव यांची पतंजली कंपनीचं नाव चर्चेत होतं. मात्र ड्रीम11 कंपनीने बाजी मारत अधिकार मिळवले. 

इंडियन प्रीमिअर लीग स्पर्धेचा तेरावा हंगाम 19 सप्टेंबर ते 9 नोव्हेंबर या कालावधीत युएईत होणार आहे. कोरोनाच्या प्रादुर्भावामुळे यंदाचा हंगाम भारताबाहेर खेळवण्यात येणार आहे. 

Twitter पोस्ट समाप्त, 1

टायटल स्पॉन्सरशिपसाठी पतंजली, बायजू, अनअकादमी, कोका कोला, ड्रीम11, अमेझॉन, स्विगी, टाटा अशा अनेक कंपन्या शर्यतीत होत्या. 

भारत आणि चीन यांच्यातील संबंध दुरावल्याने चिनी वस्तूंवर बहिष्कार घालण्याची मागणी केली जात होती. व्हिवो कंपनीने विरोध लक्षात घेऊन यंदाच्या हंगामाच्या स्पॉन्सरशिपमधून माघार घेतली. व्हिवोने माघार घेतल्यामुळे बीसीसीआयने टायटल स्पॉनरशिपसाठी जाहिरात दिली. 

ड्रीम11 कशाशी संबंधित कंपनी?

ड्रीम 11 कंपनी यंदाच्या हंगामासाठी बीसीसीआयला 222 कोटी रुपये देईल, असं वृत्त  ANI आणि PTI नं दिलं आहे. 

ड्रीम11 हा ऑनलाईन फॅन्टसी स्पोर्ट्स कंपनी आहे. याद्वारे चाहत्यांना ऑनलाईन क्रिकेट, हॉकी, फुटबॉल, बास्केटबॉल खेळता येतं.

हर्ष जैन आणि भाविश सेठ या भारतीय उद्योजकांनी 2008 मध्ये या कंपनीची स्थापना केली होती. 2018 मध्ये ड्रीम11 चे चार दशलक्ष  युझर्स होते. काही दिवसांपूर्वीच आंतरराष्ट्रीय क्रिकेटमधून निवृत्त झालेला महेंद्रसिंग धोनी ड्रीम11 कंपनीचा सदिच्छादूत (ब्रँड अम्बॅसिडर) आहे. 

ड्रीम11 हा फँटसी गेमिंग प्लॅटफॉर्म असून, यामध्ये ग्राहकांना क्रिकेट, फुटबॉल, बास्केटबॉल, कबड्डी, हॉकी, व्हॉलीबॉल खेळता येतं. ग्राहकांना व्हर्च्युअल टीम तयार करता येते. सर्वाधिक गुण पटकावणाऱ्या ग्राहकाला बक्षीस मिळतं. ड्रीम11 फँटसीमध्ये पैसे देऊन आणि विनाशुल्क असे दोन्ही स्वरुपाचे गेम्स खेळता येतात. हा गेम खेळण्यासाठी ग्राहकाचं वय 18 किंवा त्यापेक्षा जास्त असणं आवश्यक आहे. ड्रीम11 गेम खेळण्यासाठी पॅनकार्डद्वारे ग्राहकाला अकाऊंट व्हेरिफाय करावं लागतं.

टीम इंडियाच्या भारतात होणाऱ्या मॅचेसकरता पेटीएमकडे प्रायोजकत्व आहे आणि आयपीएलमध्ये अंपायर्सचे सेंट्रल स्पॉन्सर आहेत.   

व्हिवो कंपनीने 2018 ते 2022 या पाच वर्षांच्या कालावधीसाठी 2,190 कोटी रुपये मोजून प्रायोजकत्व पटकावलं होतं. दुसऱ्या शब्दात व्हिवो कंपनी आयपीएलच्या प्रत्येक हंगामासाठी बीसीसीआयला 440 कोटी रुपये देतं. 

पतंजलीचंही नाव होतं चर्चेत 

हरिद्वार...